التخریج

التخریج اصطلاح حدیث میں استعمال ہے
تخریج کی اصطلاحی تعریف یہ ہے کہ حدیث کے مصادرِ اصلیہ میں جہاں حدیث موجود ہو اس کو حدیث کی سند کے ساتھ اور عند الضرورۃ حدیث کا درجہ بھی بتلا دینا تخریجِ حدیث کہلاتا ہے ۔
ایسی کتاب ہے جس میں کسی دوسری کتاب کی بے حوالہ حدیثوں کی سند اور حوالہ جات درج کیے گئے ہوں۔ جیسے زیلعی کی نصب الرایہ لتخریج احادیث الہدایہ حافظ ابن حجر کی الدرایہ فی تخریج الھدایہ۔مرقاۃ المفاتیح شرح مشکوۃ المصابیح،ملا علی قاری جلد اول صفحہ51 مکتبہ رحمانیہ لاہور
محدثین کرامؒ نے فن تخریج پر درجنوں کتابیں تحریر فرمائی ہیں ، کچھ مشہور کتابیں یہ ہیں :
 ابو اسحاق شیرازیؒ کی ’’ تخریج أحادیث المہذب ‘‘ یہ محمد بن موسی حازمی رحمہ اللہ ( 584ھ ) کی تصنیف ہے ۔
 ابن حاجبؒ کی ’’ تخریج أحادیث المختصرالکبیر ‘‘ یہ محمدبن احمد بن عبد الہادی المقدسیؒ ( 744ھ ) کی تصنیف ہے ۔
 علامہ مرغینانیؒ کی ’’ نصف الرایہ لأحادیث الہدایہ ‘‘ یہ ’’ عبد اللہ بن یوسفؒ ( 762ھ ) کی تصنیف ہے ، ۔
 ’’ تخریج أحادیث الکشاف ‘‘ ، علامہ زمخشری کی تصنیف ہے ، حافظ زیلعیؒ نے بھی تخریج کی ہے ۔
 عمر بن علی بن الملقن ( متوفی 804ھ ) کی تصنیف ’’ البدر المنیر في تخریج الأحادیث والآثار الواقعہ في الشرح الکبیر للرافعي ‘‘ ۔
 ’’ المغني عن حمل الأسفار في الأسفار في تخریج ما في الأحیاء من الأخبار ‘‘ عبد الرحیم بن الحسین العراقی ( المتوفی 806ھ ) کی تصنیف ۔
 ’’ تخریج الأحادیث التي یشیر إلیہا الترمذي في کل باب ‘‘ حافظ عراقیؒ کی تصنیف ہے ۔
 ’’ التلخیص الحبیر في تخریج أحادیث شرح الوجیز الکبیر ، للرافعيؒ ‘‘ ، یہ احمد بن علی بن حجر عسقلانی یعنی علامہ ابن حجرؒ عسقلانی کی تصنیف ہے ( متوفی 852ھ ) ۔
 ’’ الدرایہ في تخریج أحادیث الہدایۃ ‘‘ از حافظ ابن حجر عسقلانیؒ ۔
 ’’ تحفۃ الراوي في تخریج أحادیث البیضاوي ‘‘ ، عبدالروف بن علی المنادیؒ ( 1031ھ ) کی تصنیف ہے ۔ اصطلاحاتِ تخریجِ احادیث
مؤلف : افتخار احمد قاسمی بستوی ناشر : مکتبہ ابو عبد الفتاح ، جامعہ اسلامیہ اشاعت العلوم ، اکل کوا ، نندوربار ، مہاراشٹرانڈیا

 حوالہ جات 

زمرہ:اصطلاحات حدیث
زمرہ:اقسام حدیث
زمرہ:اقسام حدیث بلحاظ سند